সরকারী বিধি থাকলেও অনিয়ম ভাবে সোনারগাঁও উপজেলার কাঁচপুর বিসিক শিল্পনগরীতে হোল্ডিং ট্যাক্স আদায়ের অভিযোগ পাওয়া গেছে। শিল্প মালিকদের ওপর হোল্ডিং ট্যাক্স নির্ধারন করায় এখানকার শিল্প-প্রতিষ্ঠান বন্ধ হওয়ার উপক্রম হয়েছে। শিল্প মালিক সমিতির সভাপতি সবুর খাঁন জানান, উপজেলার কাঁচপুর ইউনিয়ন পরিষদ ছোট-বড় শিল্প-কারখানার মালিকদের ১ লাখ টাকা থেকে দেড় লাখ টাকা হোল্ডিং ট্যাক্স নির্ধারণ করেন। তিনি ক্ষোভ প্রকাশ করে বলেন, জেলার ফতুল্লা বিসিক ও রূপগঞ্জের জামদানী বিসিকের ট্যাক্স নির্ধারণ করা রয়েছে ১০ হাজার থেকে ১৫ হাজার টাকা। কিন্তু এ ইউনিয়ন পরিষদ অনিয়ম ভাবে ১০গুণ ট্যাক্স বেশি নির্ধারন করেছেন। ট্যাক্সের বোঝার কারণে অনেক শিল্প-কারখানা বন্ধ হয়ে যেতে পারে বলেও তিনি মনে করেন। তাছাড়া ট্যাক্সের টাকা গ্রহেণের কোনো রশিদও প্রদান করা হচ্ছে না পরিষদ থেকে।